### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. november 2022 ikke kunne tiltræde indstillingen, men i stedet har vedtaget den alternative løsning som beskrevet i notat af 25. oktober 2022 med bilag fra Magistratsafdelingen for Teknik og Miljø i overensstemmelse med erklæring fra Teknisk Udvalg af 31. oktober 2022.

Enhedslisten de Rød-Grønne kunne tiltræde etape 3, At 1 og At 2.

###

Etape 3 af cykelsti, krydsombygning og vejforlægning.

### Resume

I udmøntningsplanen til cykelhandlingsplan 2017 indgår etablering af cykelsti mellem [adresse] og [adresse]. Cykelstiprojektet er opdelt i tre etaper, hvor etape 1 og 2 allerede er finansieret og igangsat.

Cykelstien blev besluttet på et meget overordnet grundlag i udmøntningsplanen. I forbindelse med planlægning og projektering af etape 3 har det vist sig nødvendigt at etablere en række yderligere foranstaltninger for at sikre de bløde trafikanter tættest på [adresse] by. Det er blandt andet nødvendigt at foretage en fuld krydsombygning med vejforlægning og at etablere et forsinkelsesbassin.

Da etape 3 væsentligt har ændret indholdsmæssig karakter mod et vejprojekt, og samtidig beløber sig til 6,7 mio. kr., fremlægges sagen for byrådet til stillingtagen.

### Beslutningspunkter

Det indstilles:

At 1) Byrådet godkender projektets etape 3, som beskrevet i indstillingen.

At 2) Byrådet godkender, at udgifterne til realisering af etape 3 på i alt 6,7 mio. kr. finansieres indenfor den udmøntede ramme for cykelhandlingsplanen (KB Cykelhandlingsplan).

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: [adresse]

Dato: 27-04-2022

Øyvind Mogensen:

Fremsendes til Teknisk Udvalg til behandling i henhold til beslutning i byrådets møde den 27. april 2022.

Udvalg: Teknisk Udvalg

Dato: 18-05-2022

Øyvind Mogensen:

Sagens behandling udsat.

Udvalg: Teknisk Udvalg

Dato: 31-10-2022

Øyvind Mogensen: 6

Doris Brandt kunne tiltræde indstillingens beslutningspunkt At 1) men ikke At 2).

Gurli Krogh og Andreas Jeppesen tog forbehold.

Valdemar Kristoffersen, Alf Karlsen og Jørgen Hansen kunne ikke tiltræde indstillingen men kunne henholde sig til den alternative løsning som beskrevet i notat af 25. oktober 2022 med bilag fra Magistratsafdelingen for Teknik og Miljø.

Oscar Bertelsen var forhindret i at deltage i udvalgets behandling af sagen.